Vaterland småkirke

Vaterland småkirke også kjent som Vaterlandskirken lå i Vognmannsgata 25 på Vaterland i Oslo. Den var Oslos første småkirke, og var distriktskirke under Jakob menighet.

Kirken ble oppført etter tegninger av Heinrich Jürgensen, og stod ferdig i 1899 og ble innviet 22. desember 1899. Kirken hadde glassmalerier av Emanuel Vigeland.

En menighetssal i tilknytning til kirkerommet kunne stenges av med skyvedører. Kjelleren hadde rom til mindre møter, barnehage og speidergrupper. Vaterlandskirken skulle være åpen alle dager i uken og skulle være utgangspunkt for å løse praktiske og sosiale problemer i området. 

Kirken ble pusset opp i 1949, før den ble revet i 1960 som en del av saneringen av Vaterland.

 Referanser 

 Kilder 
 Vaterland småkirke i Oslo byleksikon

 Eksterne lenker 



Kategori:Vaterland
Kategori:Tidligere kirker i Oslo
Kategori:Kulturminner i Sentrum (Oslo)
Kategori:Norske kirker fra 1899
Kategori:Byggverk revet i 1959
Kategori:Heinrich Jürgensen